Zoznam najsledovanejších slovenských hudobných videí na YouTube

Toto je zoznam slovenských hudobných videí na YouTube podľa počtu zhliadnutí. Zoznam je aktuálny k 23. augustu 2024. Zoznam zahŕňa hudobné videá od interpretov tvoriacich prevažne na Slovensku, pôvodom zo Slovenska alebo tvoriacich v slovenčine. Zahrnuté sú videá s aspoň 25 miliónmi zhliadnutí. Umiestnené videá boli nahraté na platformu medzi rokmi 2010 – 2019. V zozname je päť hudobných videí s viac ako 100 miliónmi, desať s viac ako 50 miliónmi, a tridsaťtri s viac ako 30 miliónmi zhliadnutí.
To, že sa detská tvorba v posledných rokoch dostáva do popredia v rámci YouTube platformy svedčí aj fakt, že v rebríčku medzi 50 hudobnými videami dominuje až 30 piesní pre deti. Prvú desiatku uzatvára až 8 detských videí od Spievankova, Paci Pac, FÍHA Tralala, Smejka a Tanculienky či Mira Jaroša. Najúspešnejším interpretom rebríčka je projekt Smejko a Tanculienka. Do rebríčku sa dostalo až 14 ich videí s počtom zhliadnutí od 25 – 78 miliónov. Ich celkový počet zhliadnutí na kanále je 1,3 bilióna.
Okrem detskej tvorby je pod najviac hudobnými videami v rebríčku podpísaný raper Kali, ktorého všetkých päť umiestnených videoklipov prekonalo hranicu 30 miliónov zhliadnutí.
Aktuálne je so 197 miliónmi zhliadnutí najsledovanejším slovenským videom na YouTube detská pieseň „Na hada“ od Spievankova. Pieseň je na YouTube od roku 2018. Na 1. miesto sa dostala v roku 2020, kedy zosadila predchodcu Paci Pac s ich piesňou „Slon“ z roku 2016, ktorá je v súčasnosti na 3. priečke.
Na 2. mieste nasleduje pieseň „Poník“ z ďalšieho projektu pre deti – FÍHA Tralala so 190 miliónmi zhliadnutí.
Videoklip ku skladbe „Žijeme len raz“ od rapera Ega bol dlhodobo slovenským rekordmanom v počte zhliadnutí. Na YouTube bol zverejnený 21. júna 2012 a už za 2 týždne dosiahol 3 milióny zhliadnutí. Pre porovnanie, túto hranicu dovtedy nepokorila žiadna skladba od skupiny Kontrafakt, v ktorej Ego účinkuje. Za 8 týždňov prekročil hranicu 10 miliónov pozretí. Stal sa tak prvým samostatným slovenským videom, ktorý na YouTube pokoril túto hranicu. V máji 2019 ho zosadila z prvej priečky detská pieseň „Bum Bác“ od FÍHA Tralala.
V začiatkoch kariéry amerického rapera 6ix9ine boli jeho videoklipy zverejňované na YouTube kanáli slovenského vydavateľstva F*CK THEM. Jeho najsledovanejší videoklip „Gummo“ má na kanáli F*CK THEM 447 miliónov zhliadnutí. Tieto videoklipy neboli zaradené do rebríčka, pretože tvorba 6ix9ine nie je prevažne zo Slovenska.
Štatistiky.
Celkový počet zhliadnutí.
Celkovo 50 najsledovanejších videí má súhrnný počet zhliadnutí viac ako 2,3 miliardy.
Hudobné videá obsahujúce iné jazyky.
V rebríčku sú 3 videá, ktoré obsahujú hudobné videá obsahujúce iné jazyky alebo kombinujúce slovenčinu a iný cudzí jazyk.
Najsledovanejšie slovenské hudobné videá.
Nasledujúca tabuľka uvádza 50 najsledovanejších slovenských hudobných videí na YouTube s interpretom, YouTube linkom, približným počtom zhliadnutí, YouTube kanálom, režisérom a dátumom zverejnenia.
Najprehrávanejšie slovenské piesne bez videoklipu.
Nasledujúca tabuľka uvádza 6 najprehrávanejších slovenských piesní bez videoklipu na YouTube s interpretom, YouTube linkom, približným počtom zhliadnutí, YouTube kanálom a dátumom zverejnenia.
Historické rekordy.
Prekročená hranica počtu zhliadnutí.
Nasledujúca tabuľka uvádza slovenské hudobné videá, ktoré ako prvé prekročili historickú hranicu počtu zhliadnutí na YouTube. Uvedená je prekonaná hranica počtu zhliadnutí, interpret, YouTube link, približný počet zhliadnutí, YouTube kanál, dátum zverejnenia a prekročenia hranice zhliadnutí a počet dní od zverejnenia.